საქართველოს საელჩო ჩინეთში

საქართველოს საელჩო ჩინეთში — საქართველოსა და ჩინეთის სახალხო რესპუბლიკას შორის დიპლომატიური ურთიერთობები 1992 წლის 9 ივნისს დამყარდა. საქართველოს პარლამენტმა 2004 წლის 21 დეკემბერს ჩინეთის სახალხო რესპუბლიკაში საქართველოს საგანგებო და სრულუფლებიანი ელჩის თანამდებობაზე მიხეილ უკლება დაამტკიცა. 2004 წლის 30 დეკემბერს ჩინეთის სახალხო რესპუბლიკაში საქართველოს დროებითმა რწმუნებულმა არჩილ სოხაძემ ჩინეთის საგარეო საქმეთა მინისტრს ლი ზიუ-შანს გადასცა დროებითი რწმუნებათა სიგელი, რის საფუძველზეც ოფიციალურად დადასტურდა საქართველოს საელჩოს გახსნა ჩინეთში.

მიხეილ უკლება, რომელიც მანამდე საგარეო საქმეთა მინისტრის მოადგილედ მუშაობდა, ჩინეთში საქართველოს პირველი ელჩია. 
ელჩები
 მიხეილ უკლება — 2005-2008 წწ.
 ზაზა ბეგაშვილი — 2008 წლის მარტი - დეკემბერი.
 კარლო (კახა) სიხარულიძე — 2009-2011 წწ.
 მამუკა გამყრელიძე — 2011-2013 წწ.
 დავით აფციაური — 2014-2018 წწ.
 არჩილ კალანდია — 2018-2023 წწ.
 პაატა კალანდაძე — 2024 წლიდან

მისამართი
Kings Garden Villa, Block G 38, Xiao Yun Road 18, Chaoyang District, Beijing, 100016, China

რესურსები ინტერნეტში
 საქართველოს საელჩო ჩინეთის სახალხო რესპუბლიკაში

კატეგორია:საქართველოს დიპლომატიური ურთიერთობები
კატეგორია:ჩინეთი